Хокеј на леду на Зимским олимпијским играма 1960.
Хокејашки турнир на Зимским олимпијским играма 1960. био је девети по реду олимпијски турнир у хокеју на леду у организацији Светске хокејашке федерације (ИИХФ). Турнир се одржао као део програма Зимских игара VIII олимпијаде чији домаћин су биле Сједињене Америчке Државе и град Скво Вали − од 19. до 28. фебруара. Такмичење је уједно представљало и 27. по реду турнир за титулу светског првака, док су се европске селекције такмичиле и за 38. титулу првака Европе. Био је то тек други пут да су Сједињене Државе организовала светско првенство, односно олимпијски турнир у хокеју на леду.

На олимпијском турниру учествовало је укупно 9 репрезентација, а такмичење се одвијало у две фазе. У првој фази екипе су биле подељене у три групе, а по две првопласиране из сваке групе пласирале су се у финалну фазу. Репрезентација домаћина Сједињених Држава остварила је максималних 7 победа и тако освојила прву олимпијску титулу, а уједно и другу титулу светског првака. Сребрна медаља припала је селекцији Канаде за коју су по други пут узастопно на олимпијским играма наступали играчи аматерске екипе Киченер-ватерлу дачменси, док је бронзу освојила репрезентација Совјетског Савеза, иначе браниоци титуле са ЗОИ 1956. године. Совјети су као најбоље пласирана европска селекција уједно освојили и своју 6. титулу првака Европе.

Најефикаснији играч турнира био је Канађанин Фред Ечер са 21 индексним поеном (9 голова и 12 асистенција). На укупно одиграних 30 утакмица постигнута су 334 гола или у просеку 11,13 голова по утакмици.

Учесници 
На турниру је учествовало укупно 9 репрезентација, од чега 5 са европског континента. На међународној сцени по први пут је заиграла репрезентација Аустралије.

 
  Јапан

Систем такмичења 
Такмичење се одржавало у две фазе. У првој фази екипе су биле подељене у три групе са по 3 тима, играло се по једнокружном бод систему, а пласман у финалну рунду обезбедиле су по две првопласиране селекције из све три групе. Три последње пласиране селекције у групама формирале су нову групу у којој се разигравало за пласман од 7. до 9. места. Финалисти су се такмичили у финалној групи коју је чинило 6 репрезентација, а поредак у групи је одређен на основу укупног броја бодова освојених након 5 одиграних кола.

Немачке квалификације 
Источна и Западна Немачка су на олимпијском турниру учествовали као јединствен тим, а хокејашки тим је одређен на основу бараж сусрета између две селекције. Западна Немачка је поново била боља у директном двомечу и на тај начин стекла право да представљала Немачку на олимпијском турниру у хокеју на леду. У званичним статистикама резултат се води у статистикама везаним за Западну Немачку.

Резултати

Група А

Група Б

Група Ц

Разигравање за пласман од 7. до 9. места 
У разигравању за пласман од 7. до 9. места такмичиле су се три репрезентације које су заузеле последња места у групама током прелиминарне фазе. У овој фази такмичења играло се по двокружном бод систему у 4 кола.

Финална група

Коначан пласман и признања

Коначан пласман 
Коначан пласман на олимпијском турниру, на светском и европском првенству 1960. био је следећи:

Најбољи играчи турнира 
 Најбољи голман:  Џек Макартан
 Најбољи одбрамбени играч:  Николај Сологубов
 Најбољи нападач:  Нисе Нилсон

Састави освајача олимпијских медаља

Референце

Спољашње везе 

 -{Duplacey, James . Total Hockey: The official encyclopedia of the National Hockey League. Total Sports. }-
 
 -{Резултати олимпијског турнира}-

Светска првенства у хокеју на леду
Хокеј на леду на Зимским олимпијским играма
Хокеј на леду на Зимским олимпијским играма 1960.
Спортови на Зимским олимпијским играма 1960.
Хокеј на леду у САД
Хокеј на леду у 1960.